یئنی نوع کروناویروس اپیدمی سیندن ایندیدک حیاتینی ایتیرنلرین سایی 280 مینی، یولوخان‌لارین سایی 4 میلیونو، ساغالان‌لارین سایی ایسه بیر میلیونو کئچیب.
اپیدمی نین مرکزینه چئوریلن امریکا-دا اپیدمی قوربان‌لاری‌نین سایی 80 مینی، اینفکسیونا یولوخان‌لارین سایی ایسه 374 مینی کئچیب. امریکا پرزیدنتی دونالد ترامپ ایسه اینفکسیونا یولوخان‌لارین ساییندا آزالمانین موشاهیده اولوندوغونو دئییب.
ویروسون آوروپا-‌داکی مرکزی اولان اینگیلتره باش ناظیری بوریس جانسون یئنی نوع کرناویروسلا باغلی گؤرولن تدبیرلرین نئجه آرا‌دان قالدیریلاجاغینی گؤسترن 50 صحیفه لیک یول خریطه سی یاییملاییب. بوریس جانسون بیلدیریب کی، اپیدمی‌یه قارشی واکسن بیر ایل عرضینده حاضیرلانا بیلر. بوریس جانسون همچنین اپیدمی‌یه قارشی داوانین حاضیرلانماما احتیمالی‌نین دا اولدوغونو دئییب. حکومت وطنداش لارا ماسک تاخما‌لاری ایله علاقه دار چاغیریش ائدیب.
ایتالیا-دا کروناویروس‌دان وفات ائدنلرین سایی گون عرضینده 179 آرتا‌راق 30  مینی کئچیب. اؤلکه ده ویروسا یولوخان‌لارین سایی 82 مین 488-ا ائنیب.
فرانسا-دا اپیدمی‌ نتیجه سینده دونیاسینی دییشنلرین سایی سون 24 ساعاتدا 263 آرتا‌راق 26 مینی، اینفکسیونا یولوخان‌لارین سایی ایسه 456 آرتا‌راق 211 مینی کئچیب.
آلمانیا-دا اپیدمی نتیجه سینده دونیاسینی دییشنلرین سایی 7 مینی، اینفکسیونا یولوخان‌لارین سایی دا 172 مینی کئچیب. بو اؤلکه ده کروناویروس نتیجه سینده حیاتینی ایتیرن تورکیه وطنداش‌لاری‌نین سایی 152-ا یوکسلیب.
معلوماتا گؤره، سوئیس-ده رستوران، ماغازا، کافه و بعضی مکتبلر آچیلیب.
